《赠黄藻二章》
宋代·许月卿

星邑唐诗韵一天，参军生死别经年。
君来佳句宾朋诵，我愿世科昆弟传。
别语明晨绕朝策，秋风来岁祖生鞭。
难兄难弟夸京邑，莫负当年梦惠连。

作者简介：（1216—1285）徽州婺源人，字太空，后改字宋士，号泉田子，人称山屋先生。理宗淳祐四年进士。授濠州司户参军。历本州及临安府学教授，屡疏斥丁大全等奸邪，出干办江西提举常平事。贾似道当政，召试馆职，以言不合罢归，遂闭门著书。宋亡，深居不出。谢枋得甚为推崇。有《先天集》、《百官箴》等。